
A magyar konyha az éttermi díjazások tükrében

A dolgozat témája a magyar konyha, annak valós tartalmának, hátterének bemutatása és ennek nyomon követése az utóbbi évek étteremdíjazásaiban.
Az első részben bemutatásra kerül, hogy a magyar konyha nem csak „zsír és paprika”: történelmünkön végigmenve (egészen a vándorlás korszakától a rendszerváltás utáni évekig) tárom fel azokat az alapanyagokat, konyhatechnológiákat, filozófiákat, melyek jellemezték, jellemzik gasztronómiánkat.
Második szakaszban a nagyobb nemzetközi díjazásokat teszem reflektorfénybe, némi információt megosztva történetükről, munkálkodásukról és kalauzaikról.
A dolgozatom záró fele két részből áll: első fele egy Michelin-csillagos éttermekre fókuszál, annak étel- és italkínálatát veti össze a dolgozat első nagy fejezetében feltárt magyar gasztronómiai „fegyvertárral”, elvekkel. Második felében az utolsó szakasznak egy kérdőíves felmérés elemzésével vizsgálom meg, hogy a magyar lakosság mennyire is van tisztában a mostanában lezajlott „gasztro-forradalommal” - az éttermi díjazások terén mennyire tájékozottak, illetve egyáltalán milyen éttermi szokásaik vannak, mennyire fontos számukra a hazai haute-cuisine.



